**Viðtøkur fyri næmingaráðið í skúlanum á Giljanesi**

**§1 Navn**

Navnið á næmingaráðnum er "Næmingaráðið í skúlanum á Giljanesi"

**§2 Endamál**

Stk. 1

Næmingaráðið hevur til uppgávu at arbeiða fyri áhugamálum næminganna í

skúlanum innan hesi øki:

* Viðurskifti, ið hava við skúlagongdina at gera
* Hølisumstøður og innbúgv
* Sosial viðurskifti
* Skúladagurin

**§3 Skipan av næmingaráði**

Stk. 1

Í næmingaráðnum er eitt umboð og eitt eykaumboð úr hvørjum flokki frá 3. til 10. flokk. Um fleiri flokkar eru í hvørjum árgangi, er eitt umboð fyri hvønn flokk.

Stk. 2

Leiðsla skúlans setir ein vegleiðara til næmingaráðið. Uppgávan hjá vegleiðaranum er at vegleiða næmingunum í nevndararbeiði,virka sum skrivari í ráðnum og hjálpa við at samskipa arbeiðið. Vegleiðarin hevur ikki atkvøðurætt í næmingaráðnum.

Stk. 3

Næmingaráðið skipar seg við formanni, næstformanni og vanligum limum. Vegleiðarin er kassameistari og skrivari.

Stk.4

Næmingaráðið kann seta smærri arbeiðsbólkar at arbeiða við ítøkiligum málum og uppskotum, ið síðani kunnu leggjast fram fyri ráðið.

Stk. 5 Næmingaráðið skal minst eina ferð árliga koma á skúlastýrisfund at geva eina frágreiðing um virksemið hjá næmingaráðnum. Næmingaráðið kann eisini leggja uppskot fram fyri skúlastýrið.

Stk. 5

Næmingaráðið er viðtøkuført, um minst 2/3 av limunum eru á fundinum.

**§4 Val**

Stk. 1

Val til næmingaráðið er skjótast gjørligt eftir at nýtt skúlaár er byrjað. Tó skal valið verða hildið í seinasta lagi áðrenn heystfrítíðin byrjar. Nýggja næmingaráðið tekur við beinanvegin eftir valið.

Stk. 2

Leiðsla skúlans skipar fyri valinum til næmingaráðið.

**§5 Fundir í næmingaráðnum**

Stk. 1

Fundir eru í næmingaráðnum eina ferð um mánaðin. Um einki uppskot er komið inn, kann formaðurin avlýsa fundin.

Stk. 1

Vegleiðari næmingaráðsins skrivar fundarfrágreiðing til hvønn fund. Fundarfrágreiðingin skal verða tøk til allar næmingar skúlans. Viðkomandi niðurstøður skulu kunnast næmingum skúlans.

Stk. 2

Allir næmingaráðsfundir skulu hava eina dagsskrá. Formaðurin ger hesa dagsskrá og kunnar hinar limirnar um hana seinast 3 dagar fyri fundin.

Stk. 3

Allir næmingar skúlans kunnu koma við málum til dagsskránna hjá næmingaráðnum. Málini skulu verða formanninum í hendi minst eina viku undan fundinum.

Stk. 4

Formaðurin leiðir næmingaráðsfundirnar í samráð við vegleiðara. Um formaðurin ikki er til staðar, leiðir næstformaðurin fundin.

Stk. 5

Fundarleiðarin hevur rætt til at burturvísa nevndarlimi av fundi, um hesir sýna óhøviskan atburð.

§6

Broytingar í viðtøkunum skulu góðkennast av skúlastýri skúlans og av minst 2/3 av næmingaráðnum.

*Samtykt á næmingaráðsfundi 29. Januar 2024 og á skúlastýrisfundi 15. februar 2024*